Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1993

28. § A magánkocsi vagy alkatrészeinek megsérülése, elveszése esetén a kártérítési felszólamlás benyújtásának joga a kocsitulajdonost vagy az általa meghatalmazott személyt illeti. Felszólamlással csak a besoroló vasúthoz lehet fordulni, illetve csak azt lehet perbe hívni. A felszólamláshoz csatolni kell a besoroló vasúton érvényes belföldi szabályozás szerint szükséges és a felszólamlást megtámasztó dokumentumokat. A felszólamlás megvizsgálásának rendje és határidõi tekintetében az SZMGSZ 29. cikkében foglalt rendelkezéseket kell alkalmazni. A magánkocsi vagy alkatrészeinek olyan sérülése esetén, amelyekért a vasút felel, a vasút a ténylegesen okozott kárt téríti meg, de ez az összeg nem lehet magasabb, mint a magánkocsi elveszése esetén fizetendõ kártérítés. Amennyiben a vasút hibájából a magánkocsi elveszettnek tekintendõ vagy nem állítható helyre, akkor a vasút a tulajdonosnak olyan összegû kártérítést fizet, amilyent az érvényben lévõ szabályzatok rendelkezései elõírnak. A vasútnak a kocsi tulajdonosával szemben elõforduló, olyan károkkal kapcsolatos igényét, amelyeket a kocsi okozott fuvarozás közben, csak a besoroló vasút érvényesítheti vagy azon keresztül lehet érvényesíteni. Amennyiben az elveszettnek tekintett magánkocsit a kártérítés kifizetése után megtalálják, akkor a besoroló vasúttól kapott értesítés kézhezvételétõl számított 6 hónapon belül a kocsitulajdonos követelheti, hogy a vasút a kocsit – a kártérítés visszafizetése ellenében – a tároló állomáson díjmentesen bocsássa rendelkezésére.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes